Barataj orient-altaĵaj humidaj deciduaj arbaroj

La **barataj orient-altaĵaj humidaj deciduaj arbaroj** estas tersupraĵa ekoregiono el la hinda ekoprovinco de la orientalisa ekozono laŭ la tipologio de la Monda Natur-Fonduso (WWF). Biome la ekoregiono apartenas al la subtropikaj humidaj foliarbaroj de centra-orienta Barato. Ĝi estas parto de la tutmondaj 200-unuo orient-dekkan-altebenaĵaj humidaj arbaroj.

## Priskribo 
[eta|220ra|maldekstra|Sekaj ĉiamverdaj arbaroj dum la musono laŭlonge de Orientaj Ghatoj je [Visakhapatnam.]]
La ekoregiono kovras areon de 341 100 kvadrataj kilometroj kaj etendiĝas tra partoj de la subŝtatoj Andra-Pradeŝo, Ĉhatisgaro, Ĝharkhando, Madhja-Pradeŝo, Maharaŝtro, kaj Oriso. La orient-altaĵaj humidaj deciduaj arbaroj etendiĝas ekde la marbordo de Bengala Golfo en norda Anra-Pradeŝo kaj suda Oriso, tra la norda parto de Orientaj Ghatoj kaj nordorienta Dekkana Altebenaĵo, al orienta Satpura-Montaro kaj supra Narmado-Valo.

La arbaroj de la ekoregiono estas subtenataj de la humido-portantaj musonoventoj de Bengala Golfo, kiuj alvenas el la sudoriento. La ekoregiono estas limigata en la nordo kaj la okcidento de tropikaj kaj subtropikaj sekaj foliarbaroj ekoregionoj, inkluzive de la sekaj foliarbaroj de centra Dekkana Altebenaĵo en la sudokcidento kaj okcidento, de la narmad-valaj sekaj deciduaj arbaroj en la nordokcidento, kaj de la ĉotanagpur-altebenaĵaj sekaj deciduaj arbaroj en la nordo kaj nordoriento. La pli sekaj nordaj deciduaj arbaroj, troviĝantaj okcidente de Orientaj Ghatoj, estas tute ĉirkaŭataj de la orient-altaĵaj humidaj deciduaj arbaroj, en la pluvombro de Ghatoj, kiuj parte haltigas la humido-ŝarĝatajn musonoventojn landinterne de Bengala Golfo. La humidaj orisaj kvazaŭĉiamverdaj arbaroj troviĝas nordoriente en la marbordaj malaltejoj de Oriso.

## Flaŭro 
eta|220ra|Deciduaj arbaroj dum la musono laŭlonge de Orientaj Ghatoj.
La arbaroj de la ekoregiono estas superregataj de la fortika ŝoreo *(Shorea robusta)*, akompanata de terminaliospecioj, *Adina* (rubiacoj), *Toona* (meliacoj), sizigio, *Buchanania* (anakardiacoj), *Cleistanthus* (filantacoj), kaj *Anogeissus* (kombretacoj). La flaŭro de la ekoregiono samhavas multajn karakterizojn kun la humidaj arbaroj de Okcidentaj Ghatoj kaj orienta Himalajo.

## Faŭno 
La ekoregiono estas konsiderata kiel tutmonde elstaranta fare de la Monda Natur-Fonduso pro sia tutaĵo de grandaj mamuloj, inkluzive de la tigro *(Panthera tigris)*, la griza lupo *(Canis lupus)*, la gaŭro *(Bos gaurus)*, kaj la hinda longlipa urso *(Melursus ursinus)*. La azia elefanto *(Elephas maximus)* estas formortinta en la ekoregiono.

La 313 birdospecioj de la ekoregiono inkludas du minacatajn speciojn : *Amandava formosa* (estrildedoj) kaj blankstriovosta maraglo (*Haliaeetus leucoryphus*).

## Vidu ankaŭ 
* Ekologia klasifiko de la tersupraĵoj
* Konservada stato de ekoregiono

## Eksteraj ligiloj 
*  Ekoregiono IM0111 : Barataj orient-altaĵaj humidaj deciduaj arbaroj (WWF)
*  Barataj orient-altaĵaj humidaj deciduaj arbaroj (*WWF-Wildworld*)
*  Barataj orient-altaĵaj humidaj deciduaj arbaroj (*Wildworld*) - Nacia Geografia Societo
*  Barataj orient-altaĵaj humidaj deciduaj arbaroj (*The Encyclopedia of Earth*)
*  Barataj orient-altaĵaj humidaj deciduaj arbaroj (*Globalspecies*) 
*  Situo de la ekoregiono : tajpu *Eastern Highlands moist deciduous forests*
*  Tutmondaj 200; numero 33 : Orient-dekkan-altebenaĵaj humidaj arbaroj (WWF) 

Kategorio:Orientalisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Global 200
Kategorio:Geografio de Barato
Kategorio:Andra-Pradeŝo
Kategorio:Ĝharkhando
Kategorio:Madja-Pradeŝo
Kategorio:Maharaŝtro